જોકે આ ભાવ વધારામાં "ઐતિહાસિક" જેવું ખાસ કંઈ જ નથી. અગાઉની યુપીએ સરકારના સળંગ બે શાસનની સરખામણીએ રાગી સિવાયના તમામ પાક માટે એમએસપીના સરેરાશ વાર્ષિક દર નરેન્દ્ર મોદી સરકારમાં નીચે છે. બીજી બાજુ, આ જાહેરાત કરવામાં આવી તે પહેલાં, 2017-18માં તુવેર, બાજરો, અડદ અને ડાંગર જેવા કેટલાક ખરીફ પાકોની એમએસપીમાં ખરીદી થઈ હતી. લાગત ખર્ચ ઉપર 50% ઉપરાંત કુટુંબની મજૂરીનો ખર્ચ (A2 + FL ઉત્પાદનની કિંમત) ચૂકવાયો હતો.